EkBass/fiwiki-20250220-pages-articles huggingface dataset:
Ikujirō Nonaka

Ikujirō Nonaka (, Nonaka Ikujirō, 10. toukokuuta 1935 – 25. tammikuuta 2025) oli japanilainen kansainvälisen liiketoimintastrategian professori, joka tunnetaan kansainvälisesti erityisesti organisaatioiden tietämyksenhallinnan tutkimuksesta. Häntä pidetään eräänä nykyaikaisen liiketaloustieteen merkittävimmistä ajattelijoista. == Koulutus == * Valtiotieteen kandidaatti (Political Science), Wasedan yliopisto, Japani, 1958 * MBA, Kalifornian yliopisto, Berkeley, 1968 * Kauppatieteen tohtori (Business Administration), Kalifornian yliopisto, Berkeley, 1972 == Ura == Työskenneltyään vuodesta 1958 Fuji Electric -yhtiössä Nonaka jatkoi opintojaan Kalifornian yliopistossa, Berkeleyssä, Yhdysvalloissa 1960-luvun lopulla. Vuonna 1978 hän aloitti liiketaloustieteen professorina Nanzanin yliopistossa Japanissa, minkä jälkeen hän toimi professorina myös Japanin kansallisessa puolustuskorkeakoulussa, Hitotsubashin yliopistossa ja Kalifornian yliopistossa, Berkeleyssä. Hän toimi myös tutkimusjohtajana ja dekaanina Japanin kansallisessa tiede- ja teknologiainstituutissa. Ennen eläköitymistään hän toimi professorina Hitotsubashin yliopiston kansainvälisen strategian ohjelmassa. == Tutkimus == Nonaka tutki urallaan erityisesti tietämyspääomaan ja tietämyksen luomiseen ja kehittämiseen liittyviä haasteita organisaatioissa. Nonakan yhdessä Hirotaka Takeuchin kanssa kirjoittama kirja The Knowledge-Creating Company: How Japanese Companies Create the Dynamics of Innovation palkittiin parhaana liiketalouden ja johtamisen kirjana. Palkinnon myöntäjä oli American Publishers Professional and Scholarly Publishing Division. Nonaka ja Takeuchi kehittivät myös SECI-mallin eli tiedon luomisen prosessimallin uuden tiedon luomiseen organisaatiossa. Nonaka on tunnettu ajatuksistaan niin sanotun hiljaisen tiedon ja eksplisiittisen tiedon merkityksestä siinä, miten yksilöt luovat ja jakavat tietämystään organisaatioissa. Hänen tuotantonsa on saavuttanut vankan aseman johtamisen ja organisaatioiden teorioissa ja johtanut tietämysperustaisen organisaation () käsitteeseen. Kirjojensa lisäksi Nonaka julkaisi useita merkittäviä vertaisarvioituja artikkeleita alansa tieteellisissä lehdissä. ==Julkaisuja== * * * * * * * * * * * == Lähteet == == Aiheesta muualla == * Professori Nonakan sivusto Luokka:Japanilaiset taloustieteilijät Luokka:Johtamisteoreetikot Luokka:Japanilaiset professorit Luokka:Vuonna 1935 syntyneet Luokka:Vuonna 2025 kuolleet
Muntinlupa

Muntinlupa on kaupunki Filippiineillä. Se sijaitsee Lagunanlahden rannalla ja on osa Metro Manilaa, yhtä maailman suurinta suurkaupunkialuetta. Kaupungin pinta-ala on 46,70 km², väkiluku on 459 941 asukasta (2010) ja väestötiheys on 9 849 asukasta/km². Kaupungissa sijaitsee yhdet maan parhaat ostokeskukset. Kaupunki on myös tärkeä huvittelu- ja yöelämäkeskus. Kaupunki jakaantuu yhdeksään alueeseen eli barangayyn. == Aiheesta muualla == * Muntinlupa City official government website * Online Community of Muntinlupa Luokka:Filippiinien kaupungit
Gerda Christian

Gerda Christian (o.s. Daranowski; 13. joulukuuta 1913 Berliini, Saksan keisarikunta – 14. huhtikuuta 1997 Düsseldorf, Saksa) oli yksi Adolf Hitlerin yksityissihteereistä. Ennen työskentelyään Hitlerille Gerda Daranowski oli toiminut Elizabeth Ardenin sihteerinä. Hitlerin kaksi aiempaa sihteeriä Johanna Wolf ja Christa Schröder olivat valittaneet työn paljoudesta. He pyysivät lisää työvoimaa, mutta Hitler epäröi koska ei halunnut välttämättä palkata uutta henkilöä sisäpiiriinsä. Lopulta hän myöntyi ja palkkasi Gerdan 1937. Hitler rupesi kutsumaan Gerdaa lempinimellä ”Dara”. Gerda avioitui ilmavoimien upseerin Eckhard Christianin kanssa helmikuussa 1943 ja piti tauon töissään. Tällä aikaa Hitler korvasi hänet Traudl Jungella, mutta Gerdakin palasi uudelleen palvelukseen kesällä 1943. Gerda Christian oli yksi viimeisistä Führerbunkerin asukkaista toisen maailmansodan viimeisinä päivinä. Hitlerin tehtyä itsemurhan Gerda yritti paeta Berliinistä muiden bunkkerissa majailleiden kanssa, mutta kellarissa piilotteleva ryhmä vangittiin 2. toukokuuta 1945. Sodan jälkeen hän asui Düsseldorfissa, jossa hän työskenteli hotellissa. Hän oli entisen natsi-Saksan propagandaministeriön valtiosihteerin ja sodanjälkeisen uusnatsijohtaja Werner Naumannin ystävä. Gerda Christian kuoli syöpään 1997. Luokka:Adolf Hitler Luokka:Sihteerit Luokka:Natsi-Saksan henkilöt Luokka:Vuonna 1913 syntyneet Luokka:Vuonna 1997 kuolleet
Jennifer Baichwal

Jennifer Baichwal on kanadalainen elokuvaohjaaja ja -tuottaja. Hän on ohjannut ja tuottanut elokuvat Let It Come Down: The Life of Paul Bowles (1998), The True Meaning of Pictures: Shelby Lee Adams' Appalachia (2002) ja Manufactured Landscapes (2006). Hänen elokuvansa ovat dokumentteja taiteilijoiden työskentelystä: Let It Come Down: The Life of Paul Bowles kuvaa kirjailija- säveltäjä Paul Bowlesia, The True Meaning of Pictures: Shelby Lee Adams' Appalachia valokuvaaja Shelby Lee Adamsiä ja Manufactured Landscapes valokuvaaja Edward Burtynskyä. Baichwal on voittanut elokuvalla Manufactured Landscapes vuoden 2007 parhaan dokumentin Genie-palkinnon yhdessä muiden tuottajien, Nick de Pencierin, Gerry Flahiven, Daniel Ironin ja Peter Starrin, kanssa sekä RiverRunin elokuvajuhlien tuomariston vuoden 2007 parhaan dokumentin palkinnon. Lisäksi hän oli ehdolla Sundance-elokuvafestivaalin tuomariston vuoden 2007 pääpalkinnon saajaksi, mutta palkinnon voitti yhdysvaltalainen Christopher Zalla. Let It Come Down: The Life of Paul Bowles -elokuvastaan Baichwal on ollut ehdolla kahdesti: Newportin elokuvajuhlien tuomariston vuoden 1999 parhaan dokumentin palkinnon saajaksi ja vuoden 1999 parhaan erikoispitkän dokumentin Genie-palkinnon saajaksi yhdessä toisen tuottajan, Nick de Pencierin, kanssa. ==Lähteet== == Aiheesta muualla == * * Luokka:Kanadalaiset elokuvaohjaajat Luokka:Kanadalaiset elokuvatuottajat
Be Quick or Be Dead

Be Quick or Be Dead on heavy metal -yhtye Iron Maidenin kappale ja single vuoden 1992 albumilta Fear of the Dark. Single nousi Britannian listasijalle 2. == Kappaleet == # # # # (vain Britannian julkaisussa, piilotettu raita) == Kokoonpano == * Bruce Dickinson – laulu * Dave Murray – kitara * Janick Gers – kitara * Steve Harris – basso * Nicko McBrain – rummut == Lähteet == Luokka:Iron Maidenin kappaleet Luokka:Vuoden 1992 kappaleet
Täplänapakotilo

Täplänapakotilo (Discus rotundatus) on pienikokoinen Discus-sukuun kuuluva kotilolaji. Täplänapakotilon kuori on väriltään kellanharmaa ja muodoltaan litteä, kolikkoa muistuttava kiekko.Plantpress Kuoren koko vaihtelee suuresti, mutta tyypillisesti se on halkaisijaltaan 5,5 mm. == Lähteet == *ITIS === Viitteet === Luokka:Maakeuhkokotilot
Kiinankottarainen

Kiinankottarainen (Sturnia sinensis) on eteläaasialainen varpuslintu. == Koko ja ulkonäkö == Kiinankottarainen on ruskeanharmaa kottaraisen kokoinen lintu, jonka siipisulat ja pyrstö ovat mustat ja siiven yläpeitinhöyhenet valkoiset. == Esiintyminen == Kiinankottarainen elää Etelä- ja Kaakkois-Aasiassa 100 000–1 000 000 neliökilometriä laajalla alueella ja sen kanta on elinvoimainen. Se on tavattu Suomessa 3 kertaa vuoteen 2006 mennessä. Kaikkien havaintojen on tulkittu koskevan tarhakarkulaisia.Rariteettikomitea == Lähteet == * Oriental Bird Club (kuva) === Viitteet === Luokka:Kottaraiset
Lehmänkauppa

Lehmänkauppa on sävyltään halveksiva kuvaannollinen ilmaus, jolla tarkoitetaan vastapalveluksiin perustuvaa poliittista vaihtokauppaa Viitattu 31.3.2023.. Sanan käyttö politiikassa liittyy usein tilanteisiin, joissa puolueiden on hankittava omille hankkeilleen muilta tukea saadakseen niiden taakse välttämättömän enemmistön. Tämä edellyttää yleensä muille mieluisien hankkeiden tukemista vastapalveluksena. Monesti sanalla on lievästi tuomitseva sävy, ja lehmänkaupoilla voidaan viitata myös periaatteista tinkimiseen. Sana viittaa vertauskuvallisesti kaupantekoon lehmillä. Tavallisimpia tapoja lehmänkaupan tekemiseen on joidenkin päättäjien äänestyskäyttäytymisen ”ostaminen” antamalla tiettyjä lupauksia, esimerkiksi virkapaikoista, ennen ratkaisevaa äänestystä. Ruotsissa sosiaalidemokraattien ja talonpoikaisliiton hallitusyhteistyön käynnistymistä keväällä 1933 kutsuttiin lehmänkaupaksi (). ==Katso myös== *Takinkääntö *Julkisen valinnan teoria ==Lähteet== Luokka:Poliittiset käsitteet Luokka:Metaforat
Walter Salles

Walter Moreira Salles Júnior (s. 12. huhtikuuta 1956 Rio de Janeiro, Brasilia) on kansainvälisesti tunnettu brasilialainen elokuvaohjaaja ja -tuottaja. Salles on opiskellut audiovisuaalista viestintää Yhdysvalloissa Etelä- Kalifornian yliopiston USC School of Cinema-TelevisionissaNotable Alumni, USC School of Cinematic Arts.. Vuonna 2000 hän oli tuomariston jäsenenä Berliinin elokuvajuhlilla ja vuonna 2002 Cannesin elokuvajuhlilla. == Palkinnot == Sallesin vuonna 1998 valmistunut elokuva Central Station (Central do Brasil) sai useita elokuvapalkintoja, kuten Kultaisen karhun sekä parhaan vieraskielisen elokuvan Golden Globen ja Bafta-palkinnon. Lisäksi se oli Oscar-ehdokkaana kahdessa sarjassa. Che Guevaran elämään pohjautuva Moottoripyöräpäiväkirja (2004) on Sallesin tunnetuimpia ohjauksia ja toinen Sallesin Baftalla palkituista elokuvista. Linha de Passe (2008)oli Kultainen palmu -ehdokkaana Cannesin elokuvajuhlilla. Jack Kerouacin romaaniin perustuva elokuva Matkalla sai ensi-iltansa vuonna 2012. Sen ensiesitys oli Cannesin 65. elokuvajuhlilla 23. toukokuuta 2012, ja siitä Salles oli toisen kerran Kultainen palmu -ehdokkaana. == Elokuvia == * Vieras maa (Terra Estrangeira, 1995) * Central Station (Central do Brasil, 1998) * Behind the Sun (Abril Despedaçado, 2001) * Moottoripyöräpäiväkirja (Diarios de motocicleta, 2004) * Tumma vesi (Dark Water, 2005) * Pariisi, rakkaudella (Paris, je t’aime, 2006), osa Loin du16e * To Each His Own Cinema (2007), osio A 8 944 km de Cannes * Linha de Passe (2008) * Matkalla (On the Road, 2012) ==Lähteet== == Aiheesta muualla == * Luokka:Brasilialaiset elokuvaohjaajat Luokka:Vuonna 1956 syntyneet Luokka:Elävät henkilöt
Fernanda Montenegro

Fernanda Montenegro (s. 16. lokakuuta 1929) on brasilialainen näyttelijä. Hän on luonut menestyksekkään uran niin elokuvissa kuin televisiossa ja teatterissakin. Hän voitti esiintymisellään elokuvassa Central do Brasil (1998) Hopeisen karhun ja pääsi ehdolle Oscar-palkinnon saajaksi. == Aiheesta muualla == * Luokka:Brasilialaiset näyttelijät Luokka:Vuonna 1929 syntyneet Luokka:Elävät henkilöt
Jan Novák

Jan Novák (s. 9. helmikuuta 1979 Havlíčkův Brod, Tšekkoslovakia) on tšekkiläinen jääkiekkoilija, pelipaikaltaan puolustaja. Kaudella 2017–2018 Novák edustaa HC Slavia Prahaa. ==Ura== Novák siirtyi 18-vuotiaana Slavia Prahaan, jossa hän on pelannut suurimman osan urastaan. Novák on pelannut myös seitsemän ottelua Tšekin maajoukkueessa vuoden 2004 maailmanmestaruuskilpailuissa. Alkukaudesta 2007 Novák pelasi Ruotsissa Skellefteån riveissä 10 ottelua. Hän pelasi Suomen SM-liigassa Oulun Kärppien joukkueessa kaudella 2007–2008 19 ottelua tehoin 0+2 ja heikkojen esitysten seurauksena mies siirtyi Slavia Prahan joukkueeseen. ==Lähteet== * * == Aiheesta muualla == * Luokka:Tšekkiläiset jääkiekkoilijat Luokka:Vuonna 1979 syntyneet Luokka:Elävät henkilöt
Navotas

Navotas on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 10,77 km², väkiluku on 230 403 asukasta (2000) ja väestötiheys 21 393 as/km². Kaupunki on jaettu 14 alueeseen (Barangay). Kaupunkistatus on ollut 24. kesäkuuta 2007 lähtien. Kaupunkia kutsutaan lempinimellä "Filippiinien kalastuspääkaupunki" ja kalastus onkin hyvin merkittävä elinkeino kaupungille, arviolta noin 70 % kaupunkilaisista hankkii elantonsa joko suoraan tai epäsuorasti kalastuksesta. ==Aiheesta muualla== * Official Website of Navotas City Luokka:Filippiinien kaupungit
Butadieeni

1,3-butadieeni eli vinyylietyleeni, josta käytetään usein lyhyempää nimeä butadieeni, on tärkeä kemianteollisuuden tuote, jota käytetään muovien ja synteettisen kumin valmistuksessa. 1,3-butadieeni liukenee asetoniin, eetteriin, bentseeniin ja etanoliin, mutta erittäin niukasti veteen. Butadieeni-sanalla voidaan viitata myös 1,2-butadieeniin, joka kuitenkin on vaikeasti valmistettava butadieenin muoto eikä sillä ole teollista merkitystä. == Historia == Butadieeniä on eristetty maaöljyn hiilivedyistä jo 1800-luvulla. Butadieenin teollinen valmistus alkoi hieman ennen toista maailmansotaa, kun useat sotaan myöhemmin osallistuneet valtiot huomasivat voivansa joutua sodan alkaessa eristetyksi kumintuottajamaista, jotka kuuluivat Brittiläiseen imperiumiin, ja etsivät materiaaleja vähentääkseen riippuvuuttaan kumista. Vuonna 1929 Eduard Tshunker ja Walter Bock valmistivat työssään IG Farben -yhtiössä styreenin ja butadieenin kopolymeerin, jota voitiin käyttää auton renkaissa. Tämä synteettinen kumi tunnetaan nimellä Buna. Tämän jälkeen käynnistyi etanolipohjaisen butadieenin tuotanto Neuvostoliitossa ja Yhdysvalloissa sekä kivihiilestä tuotetusta asetyleenistä tehdyn butadieenin valmistus Saksassa. == Tuotanto == Yhdysvalloissa, Japanissa ja Euroopassa butadieeni tuotetaan öljynjalostuksessa eteenin yhteydessä. Butadieeniä voidaan valmistaa myös poistamalla vetyä buteeneista ja butaaneista. Kiinassa ja Intiassa butadieeniä valmistetaan etanolista. Suurin osa tuotetusta butadieenista menee autojen renkaissa käytetyn synteettisen kumin valmistukseen. Akryylinitriilibutadieenistyreenin (ABS- muovi), styreenibutadieenikumin (SBR), polybutadieenikumin, nitriilikumin, adiponitriilin ja kloropreenin valmistuksessa käytetään myös butadieenia. Styreenibutadieenilateksia käytetään paperiteollisuudessa.NESTE-öljystä muoveihin; toim Raili Komi; Kustantaja Neste Oy; Yhteiskirjapaino Helsinki 1982; ISBN 951-95581-1-X == Turvallisuus == Butadieeni on erittäin herkästi syttyvää ja muodostaa hapen vaikutuksesta herkästi räjähtäviä peroksideja. Butadieeni on myös myrkyllistä ja se tuhoaa keskushermostoa. 1,3-butadieeni on luokiteltu syöpää aiheuttavaksi aineeksi ja se saattaa aiheuttaa periytyviä mutaatioita ihmisen sukusoluissa. == Lähteet == == Aiheesta muualla == * *Butadieenin OVA-ohje *National Pollutant Inventory – 1,3-Butadiene *PubChem: 1,3-butadiene *Human Metabolome Database (HMDB): 1,3-Butadiene *Toxin and Toxin Target Database (T3DB): 1,3-Butadiene *Kyoto Encyclopedia of Genes and Genomes (KEGG): 1,3-Butadiene *ChemBlink: Biethylene *Bristol University School of Chemistry, Molecule of the Month: 1,3-Butadiene Luokka:Alkeenit
Parañaque

Parañaque on yksi Filippiinien pääkaupungin Metro Manilan muodostavista kaupungeista. Kaupungin asukasluku on 665 822 asukasta (2015). Kaupunki on jaettu 16 alueeseen (barangay). ==Lähteet== == Aiheesta muualla == * Kaupungin verkkosivusto Paranaque
Pasay

Pasay on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 19 km² , väkiluku on 403 064 asukasta (2007) ja väestötiheys 21 214 as/km². Kaupunki on jaettu peräti 201 alueeseen (Barangay). Pasay on ollut kaupunki vuodesta 1947 lähtien. ==Aiheesta muualla== * Official Website of Pasay City Luokka:Filippiinien kaupungit
Pasig

Pasig on yksi Filippiinien pääkaupungin Metro Manilan muodostavista kaupungeista. Kaupungin pinta-ala on 31 km², väkiluku on 617 301 asukasta (2007) ja väestötiheys 19 913 as/km². Kaupunki on jaettu peräti 30 alueeseen (Barangay). Kaupunkistatus Pasigilla on ollut vuodesta 1995 lähtien. ==Aiheesta muualla== * Pasig City official website Luokka:Filippiinien kaupungit
Nilkkaluu

Nilkkaluut () muodostavat nilkan luuston. Niitä on eläinlajista riippuen 5–7. Ihmisen seitsemän nilkkaluuta ovat telaluu (talus), kantaluu (calcaneus), veneluu (os naviculare), kuutioluu (os cuboideum), sekä kolme vaajaluuta (ossa cuneiformia). Suurilla eläimillä nilkkaluita kutsutaan myös takapolviluiksi. Hevosella nilkkaluita on 6, koska os tarsale primum ja os tarsale secundum ovat fuusioituneet. Märehtijöillä puolestaan os tarsale secundum ja os tarsale tertium muodostavat yhden luun. Sialla ja lihansyöjillä löytyvät kaikki seitsemän nilkkaluuta. Luokka:Tuki- ja liikuntaelimistö
Puiden alle

Puiden alle on Kauko Röyhkän järjestyksessään 18. albumi. Se julkaistiin vuonna 1998. == Kappaleet == Sävellykset ja sanoitukset Kauko Röyhkä. Sovitukset Kling - Röyhkä - Vaahtera - Vikkula. # "Kolme sisarta" - 2:43 # "Täyttä elämää" - 3:45 # "Puiden alle" - 4:40 # "Harriet Laine" - 3:18 # "Sinä teit sen taas, Marjaana" - 3:27 # "Hipit vanhemmat" - 3:43 # "Liian pimeää" - 3:19 # "Pensasaita" - 3:10 # "Kuivat ohdakkeet" - 2:39 # "Aamun koi" - 3:46 # "Kirjekuoret" - 3:48 # "Kaikki rakastaa mua kuin Jeesusta" - 4:52 == Tekijät == ===Muusikot=== * Kauko Röyhkä - laulu ja kitara * Timo Vikkula - kitarat * Ari Vaahtera - basso * Tero Kling - rummut ====Sekä==== * Sami Sarhamaa - perkussio, koskettimet, kitara, ohjelmointi * Pekka Gröhn - urut * Kristiina Halttu - taustalaulu * Petri Ikkelä - bandoneón (5) ===Muuta=== * Äänitys ja miksaus: Sami Sarhamaa / MusicMakers, Pink Noise, Perfect Sound * Tuotanto: Sarhamaa - Vaahtera - Vikkula * Masterointi: Mika Jussila / Finnvox * Kuva: Nauska * Kansi: Tommi Hänninen == Aiheesta muualla == * Jarmo Juhala: Katveessa omasta tahdostaan. Rumba 15/1998. Luokka:Kauko Röyhkän albumit Luokka:Vuoden 1998 albumit
San Juan (Metro Manila)

San Juan on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 7,77 km² , väkiluku on 125 558 asukasta (2007) ja väestötiheys 16 159 as/km². Kaupunki on jaettu 21 alueeseen (Barangay). Kaupungin asema San Juanilla on ollut 16. kesäkuuta 2007 lähtien. ==Aiheesta muualla== * Official Website of Municipality of San Juan, Metro Manila Luokka:Filippiinien kaupungit
Jalkapöydänluu

Jalkapöydänluita (), joita kutsutaan suurilla eläimillä myös takasääriluiksi, on eläinlajista riippuen 2–5. Jalkapöydän viisi luuta numeroidaan kasvavasti mediaalisimmasta alkaen. Vain lihansyöjillä ja ihmisellä on kaikki viisi jalkapöydän luuta, mutta lihansyöjilläkin mediaalisin I (ensimmäinen) jalkapöydänluu on surkastunut. Sialla on neljä jalkapöydän luuta I jalkapöydänluun puuttuessa. Hevosella I ja V jalkapöydänluu puuttuvat ja lisäksi II ja IV jalkapöydänluu ovat surkastuneina puikkoluiksi. Märehtijöillä I ja V jalkapöydänluu puuttuvat, II jalkapöydänluu on surkastunut ja III ja IV jalkapöydänluu ovat yhdistyneet. Jalkapöydänluut niveltyvät proksimaalisesti nilkan luihin ja distaalisesti varvasluihin. Luokka:Alaraajan luusto
Rock’n’roll-klisee

Rock’n’roll-klisee on Kauko Röyhkän järjestyksessään 19. albumi. Se julkaistiin vuonna 1999. == Kappaleet == Kaikki kappaleet säveltänyt ja sanoittanut Kauko Röyhkä. Sovitukset Vikkula, Mattila, Kling ja Huldén, ellei toisin mainittu. # # # # # # # # # # # # == Kokoonpano == * Kauko Röyhkä – laulu, kitara * Timo Vikkula – kitarat, koskettimet, taustalaulu * Mats Huldén – basso, 12-kielinen kitara (2), taustalaulu (2) * Tero Kling – rummut, taustalaulu === Vierailevat muusikot === * Riku Mattila – kitara, slide, helistimet, koskettimet * Otto Grundström – taustalaulu (2 & 7) * Matti Mikkola – taustalaulu (7) === Tuotanto === * Riku Mattila – tuottaja, äänittäjä (H.I.P., Bebe Nevado Music Inc.), miksaaja (Finnvox, C-studio) * Mikko Karmila – äänittäjä (Semifinal, Master Recording Studio) * Pauli Saastamoinen – masteroija (Finnvox, D-studio) * Tommi Hänninen – kansi * Nauska – kuva == Aiheesta muualla == * Petri Kiuttu: ”Menneisyyden taikaa voi etsiä, mutta sinne ei ole syytä palata”. Rumba 18/1999. * Discogs Luokka:Kauko Röyhkän albumit Luokka:Vuoden 1999 albumit Luokka:Riku Mattilan tuottamat albumit
Taguig

Taguig on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 45,21 km², väkiluku on 644 473 asukasta (2010) ja väestötiheys 14 258 as/km². Kaupunki on jaettu 28 alueeseen (Barangay). Kaupunki on merkittävä koulutuskeskus. ==Barangay== * Bagong Tanyag * Bagumbayan * Bambang * Calzada * Central Bicutan * Central Signal * Fort Bonifacio * Hagonoy * Ibayo-Tipas * Katuparan * Ligid-Tipas * Lower Bicutan * Maharlika Village * Napindan | * New Lower Bicutan * North Daang Hari * North Signal * Palingon * Pinagsama * San Miguel * Santa Ana * South Daang Hari * South Signal * Tuktukan * Upper Bicutan * Ususan * Wawa * Western Bicutan ---|--- ==Aiheesta muualla== *Official Website of Taguig City Luokka:Filippiinien kaupungit
Valenzuela

Valenzueala on yksi Filippiinien pääkaupunkialueen Metro Manilan muodostavista kaupungeista. Kaupungin pinta-ala on 47,0 km², väkiluku on 575 356 asukasta (2010) ja väestötiheys 12 236 as/km².Valenzuela, City of (Philippines) - population statistics, map and location Kaupunki on jaettu 32 alueeseen (Barangay). Kaupunki on merkittävä koulutus-, liike- ja pankkikeskus. ==Lähteet== == Aiheesta muualla == * Official Website of Valenzuela City Luokka:Filippiinien kaupungit
Äkillinen kylmeneminen 8 200 vuotta sitten

Äkillinen kylmeneminen 8 200 vuotta sitten oli paleoklimatologinen tapahtuma, jolloin ilmasto kylmeni äkillisesti noin sadan vuoden ajaksi.Fagan 2008, s 185, s 180 Se johtui todennäköisesti mannerjään sulamisvaiheessa Pohjois- Amerikassa sijainneiden jään patoamien järvien äkillisestä purkautumisesta, jolloin suuri määrä makeaa vettä tulvi Pohjois-Atlanttiin.Fagan 2008, s 180 Tämä heikensi Golf-virtaa ja termohaliinikiertoa. Ilmasto viileni ja kuivui monilla maapallon alueilla. Varsinkin Lähi-idässä ja Balkanilla tuli kuivaa.Fagan 2008, s 181 Lämpötila laski eri alueilla noin 1–5 °C holoseenin lämpötilaoptimiin verrattuna, jolloin oli yleisesti nykyistä lämpimämpää. Tapahtuma vaikutti eniten Pohjois-Atlantin ympäristössä. Lämpotilan lasku oli noin puolet nuoremman dryaskauden jäähtymisestä. == Havaintoja eri puolilta maailmaa == Äkilliseen kylmenemiseen selvästi liittyviä havaintoja on tehty Grönlannissa, Pohjois-Atlantilla, Euroopassa, Pohjois-Amerikassa, Pohjois- Afrikassa ja Venezuelassa. Grönlannissa lämpötilan lasku oli viiden asteen luokkaa. Indonesian koralliriuttoja kairaamalla on löytynyt merkkejä kolmen asteen kylmenemisestä suunnilleen samoihin aikoihin, mutta sen ajoitus on epävarmempi. Ensimmäiset merkit tuohon aikaan tapahtuneesta kylmenemisestä löydettiin Sveitsistä Misoxin eli Mesolcinan laaksosta. Myöhemmät tutkimukset ovat kyseenalaistaneet näiden tapahtumien välisen yhteyden. Norjan jäätiköissä näkyy samanaikainen kasvu, jota on kutsuttu Finse-tapahtumaksi. Sedimentti- ja siitepölytutkimukset viittaavat siihen, että silloinen Norjan jäätiköiden kasvu ei liittyisi kesien kylmenemiseen vaan talvien lauhtumiseen ja sitä kautta lumisateen määrän lisääntymiseen. Vuonna 2009 tehdyt tutkimukset osoittavat samanaikaista viilenemistä myös Newfoundlandissa. == Kylmenemisen syyt == Viilenemisen aiheutti luultavasti Pohjois-Amerikassa Kanadan yllä olleesta kutistuvasta Laurentian jääkilvestä alkunsa saanut sulamisvesipulssi. Jäätikön sulamisvedet koversivat jäätikköä, joka lähti äkkiä liukuun kohti Atlanttia. Toisen näkemyksen mukaan ehkä Ojibway-jääjärven ja/tai Agassiz- jääjärven tyhjeneminen Atlanttiin. Luultavasti tällöin Laurentian jääkilpi katkesi kahtia sulamalla Hudsonin lahden kohdalla.http://www.uwgb.edu/dutchs/EarthSC202Notes/GLACgeog.HTM,Pleistocene Glaciers and Geography, Northern Hemisphere Ice Sheets,Steven Dutch, Natural and Applied Sciences, University of Wisconsin - Green Bay Vesipulssi muutti merivirtoja, jotka tuovat lämmintä vettä Pohjois-Atlantin pohjoisosiin, ja näin viilensi Eurooppaa ja Grönlantia. Suunnilleen samoihin aikoihin on havaittu myös kaukana Pohjois-Atlantilta lyhyitä kylmiä, kuivia tai tuulisia jaksoja. Ne on liitetty muutoksiin termohaliinikierrossa. == Katso myös == * Holoseeni * Atlanttinen kausi * Laurentian mannerjäätikkö * Wisconsin-jääkausi * Nuorempi dryaskausi * Preboreaalin kylmä heilahdus == Lähteet == * === Viitteet === == Aiheesta muualla == *Varhaisholoseeninen kylmä kausi 8200 aBP J. Sakari Salonen, LuK-tutkielma 2005 * Gagan ym. Abrupt tropical cooling ~8,000 years ago ANU Luokka:Holoseeni Luokka:Paleoklimatologia Luokka:Ilmastohistoria
Pateros

Pateros on kunta Filippiineillä. Se on Filippiinien pääkaupunkialueen Metro Manilan muodostavista kaupungista tai kunnista. Pateros on nykyisin Metro Manilan ainut ilman kaupunkistatusta oleva hallintoyksikkö San Juanin ja Navotasin saadessa kaupunkistatuksen vuonna 2007. Kunnan pinta-ala on 2,25 km², väkiluku on 64 147 asukasta (2010) ja väestötiheys 28 510 as/km². Kunta on jaettu 10 alueeseen (Barangay). Pateros on Metro Manilan pienin hallintoyksikkö niin pinta-alaltaan kuin väkiluvultaankin. == Aiheesta muualla == * Municipality of Pateros official website Luokka:Filippiinien kaupungit
Napakotilo

Napakotilo (Discus ruderatus) on pienikokoinen maakotilo, joka esiintyy laajasti koko Suomessa. Levinneisyysalue ulottuu Pohjois-Euroopasta Alpeille ja Karpaateille. Napakotilon kiekkomainen kuori on tasaisen punaruskea, halkaisijaltaan noin seitsemän millimetriä. Napakotilo syö lahopuuta ja viihtyy metsissä.Discus ruderatus (Hartmann, 1821) AnimalBase == Lähteet == Luokka:Maakeuhkokotilot
Sublime

Sublime oli yhdysvaltalainen yhtye, joka perustettiin Kalifornian Long Beachissa vuonna 1988. Yhtyeen jäseniä olivat Bradley Nowell (laulu ja kitara), Bud Gaugh (rummut) ja Eric Wilson (basso). Se otti vaikutteita erilaisista musiikkigenreistä kuten punkista, reggaesta, skasta, vaihtoehtorockista, rapista ja dubista. Maailmanlaajuisesti Sublimen albumeja on myyty 17 miljoonaa kappaletta. Yhtyeen vuonna 1996 julkaistu kolmas albumi Sublime saavutti suuren suosion. Se oli myös yhtyeen ensimmäinen julkaisu isolla levymerkillä (MCA), sillä aikaisemmat julkaisut olivat julkaistu Skunk Recordsin kautta. Albumilta nousivat hiteiksi muun muassa kappaleet ”What I Got” ja ”Seed”. Laulaja-kitaristi Nowellin kuoltua heroiinin yliannostukseen jo hieman ennen kolmannen albumin julkaisua yhtye kuitenkin hajosi samana vuonna. Tunnetuiksi kappaleiksi ovat vuosien varrella nousseet muun muassa ”Date Rape”, ”Smoke Two Joints”, ”40 Oz. to Freedom”, ”Saw Red”, ”Santeria”, ”What I Got”, ”Wrong Way”, ”Seed” ja ”Doin’ Time”. == Jäsenet == * Bradley Nowell - laulu, kitara (1986-1996; kuoli 1996) * Eric Wilson - basso (1986-1996) * Bud Gaugh - rummut (1986 - 1996) * Marshall Goodman - rummut (1992) * Michael Happoldt - kitara (epävirallinen neljäs jäsen) (1990-1996) ==Diskografia== ===Studioalbumit=== *40 Oz. to Freedom (1992) *Robbin’ the Hood (1994) *Sublime (1996) ===Tribuuttialbumit=== *LBC lounge- A Tribute to Sublime (2003) *Look at All the Love We Found (2005) *Forever Free (2006) *Livin's EZ - Hawaiian Tribute To Sublime (2006) *Badfish Live at The Higher Ground (2008) ===Kokoelmat/Livealbumit=== *Second-hand Smoke (1997) *Stand by Your Van (1998) *Sublime Acoustic: Bradley Nowell & Friends (1998) *Greatest Hits (1999) *20th Century Masters: The Millennium Collection: The Best of Sublime (2002) *Gold (2005) *Everything Under the Sun (2006) ===Singlet=== *"Date Rape" (alkuperäinen) (1991) *"Date Rape" (uusintapainos) (1995) *"What I Got" (1996) *"Santeria" (1997) *"Wrong Way" (1997) *"Doin' Time" (1997) Luokka:Yhdysvaltalaiset yhtyeet
Johanna Wolf

Johanna Wolf (1. kesäkuuta 1900, München, Saksan keisarikunta – 5. kesäkuuta 1985, München, Länsi-Saksa) oli yksi Adolf Hitlerin sihteereistä. Wolf liittyi Hitlerin henkilökohtaiseen sihteeristöön 1929 konekirjoittajana. Samoihin aikoihin hän liittyi myös kansallissosialistiseen puolueeseen. Natsien valtaannousun jälkeen tammikuussa 1933 hänestä tuli Hitlerin yksityiskanslian vanhempi sihteeri ja Hitleriä seuranneen sisäpiirin jäsen. Kun Kolmas valtakunta oli luhistumassa, Hitler päätti pysyä Berliinissä viimeiseen saakka. Hän lähetti Wolfin ja Christa Schöderin Berchtesgadenin asuntoonsa Baijeriin. Siellä heidän tuli hävittää hänen henkilökohtaiset paperinsa, ennen kuin liittoutuneet valtaisivat alueen. Yhdysvaltalaisten vallattua Berchtesgadenin Wolf jäi vangiksi 23. toukokuuta Bad Tölzissa. Hän pysyi vankina Schröderin kanssa aina vapauttamiseensa 14. tammikuuta 1948 saakka. Wolf muutti Kaufbeureniin ja kuoli Münchenissä 1985. Wolf pysyi lojaalina eikä muiden Hitlerin sihteereiden lailla paljastanut mitään uraansa tai Hitleriin liittyvää tietoa. Hänelle tarjottiin suurta rahasummaa muistelmiensa kirjoittamisesta 1970-luvulla, mutta Wolf kieltäytyi. Hän sanoi olleensa nimenomaan yksityissihteeri ja hänen velvollisuudentajunsa kielsi entistä työnantajaansa koskevat paljastukset. Luokka:Sihteerit Luokka:Adolf Hitler Luokka:Natsi-Saksan henkilöt Luokka:Vuonna 1900 syntyneet Luokka:Vuonna 1985 kuolleet
Kapteeni Qwark

Kapteeni Qwark (oikealta nimeltään Copernicus Leslie Qwark) on Ratchet & Clank -pelisarjassa seikkaileva itsepäinen supersankari. Kun Qwark oli pieni, hänen vanhempansa, jotka olivat myös supersankareita, eliminoidaan pieleen menneellä teknomiittien kokeilulla ja pieni vauva joutuu apinoiden kasvatettavaksi planeetta Floranalle. Ensimmäisen kerran Ratchet & Clank -sarjassa Qwark nähdään ensimmäisessä osassa melko alussa, kun hän komeilee Ratchetin pajan seinällä olevassa julisteessa. Ratchet sekä Clank tapaavat Qwarkin ensimmäistä kertaa planeetta Rilgar:lla, Black Water Cityssä. Myöhemmin sen jälkeen blarg- rotuun kuuluva ilkeä Chairman Dreck pakottaa Qwarkin tuhoamaan Ratchetin ja Clankin. Kakkososassa Qwark joutuu vankilaan, myytyään viallista laitetta nimeltä Personal Hygieanator. Hän kuitenkin pakenee vankilasta vetämällä itsensä vessanpöntöstä. Erityisesti kolmannessa Ratchet & Clank -seikkailussa Qwark varastaa koko ajan kunnian Ratchetin tekemistä urotöistä, kuten Thyrranoidien emon tuhoamisesta. Qwarkilla on myös viisi omaa "vid- comic"-videopeliä Ratchet & Clank 3:ssa, joissa tulee ilmi, että Qwarkilla on ollut menneisyyttä pääpahiksen Dr. Nefariouksen kanssa. Qwark on myös mukana pelisarjan ensimmäisessä PS3 -pelissä Ratchet & Clank Future: Tools of Destructionissa ja Ratchet & Clank Future: A Crack In Timessä. Luokka:Ratchet & Clank -pelisarjan hahmot
Hans Arnold

Hans Arnold (22. huhtikuuta 1925 – 25. lokakuuta 2010) oli sveitsiläissyntyinen, vuodesta 1948 lähtien Ruotsissa asunut taiteilija ja kuvittaja. Arnold sai tiukan katolisen kasvatuksen ja harrasti lapsena viulunsoittoa. Hänen ensimmäinen julkinen näyttelynsä Ruotsissa pidettiin vuonna 1959. Arnold meni vuonna 1955 naimisiin Vera Nordinin kanssa. Parille syntyivät vuonna 1956 kaksoset Ylva ja Björn. Arnold teki kuvituksia muun muassa lehtiin ja lastenkirjoihin. Luokka:Ruotsalaiset kuvittajat Luokka:Sveitsiläiset taiteilijat Luokka:Vuonna 1925 syntyneet Luokka:Vuonna 2010 kuolleet
Mickey Baker

thumb|250px|Mickey Baker vuonna 1982 Mickey Baker (15. lokakuuta 1925 – 27. marraskuuta 2012) oli yhdysvaltalainen kitaristi. Hän loi pitkän ja monipuolisen uran; hän kuului muun muassa duoon Mickey & Sylvia, joka levytti vuonna 1957 hitin ”Love Is Strange”. Baker sai mainetta myös kitarapedagogina. Hän kuului vuonna 2003 Rolling Stone -lehden kaikkien aikojen sadan merkittävimmän kitaristin listan 53:nnelle sijalle. ==Vierailu Suomessa== Mickey Baker kävi Helsingissä alkuvuodesta 1975 ja esiintyi Yleisradion tuottamassa Plyysiä ja hyvää musiikkia -Pohjoisvisiosarjan osassa 6. Ohjelma kuvattiin TV1:n Pasilan televisiostudiossa ja lähetettiin Yle TV:1:ssä 6.3.1975.https://www.imdb.com/title/tt13249490/fullcredits/?ref_=tt_ov_st_sm . Viitattu 12.10.2020. Ohjelma lähetettiin myös Ruotsin, Norjan ja Tanskan televisioissa. Helsingin Sanomat 6.3.1975, tv-palstaKatso-Lehti 6.3.1975, Erkki Pälli: ”Kun Hurriganes ja Memphis Slim kohtasivat” ==Diskografia== *Wildest Guitar (1959) *But Wild (1963) *Mississippi Delta Dues (1973) *Take A Look Inside (1973) *The Legendary Mickey Baker (1992) == Lähteet == Luokka:Yhdysvaltalaiset kitaristit Luokka:Vuonna 1925 syntyneet Luokka:Vuonna 2012 kuolleet
Juan Carreño de Miranda

Juan Carreño de Miranda (maaliskuu 1614 Avilés Asturias – syyskuu 1685) oli espanjalainen barokin aikakauden taidemaalari. Carreño de Mirandan isä oli samanniminen taiteilija Juan Carreño de Miranda. Perhe muutti Madridiin 1623, ja nuorempi Carreño de Miranda opiskeli Madridissa 1620-luvun loppupuolella Pedro de Las Cuevasin ja Bartolomé Romanin oppilaana. Hän kiinnitti Velazquezin huomiota teoksillaan Doña María de Aragónin luostarissa ja El Rosarion kirkossa. Carreño palkattiin 1658 kuninkaallisella toimeksiannolla avustajaksi maalaamaan freskoja Alcázarin palatsiin, jonka paikalla nykyisin on Madridin kuninkaallinen palatsi. Sebastian de Herreran kuoltua hän sai 1671 nimityksen kuningattaren hovimaalariksi (pintor de cámara) ja hän alkoi maalata ensisijaisesti muotokuvia. Hän kieltäytyi vastaanottamasta Santiagon ritarin arvoa sanoen: Maalaaminen ei tarvitse kunnianosoituksia, sillä se antaa niitä koko maailmalle. Hänet muistetaan ensisijaisesti muotokuvamaalarina. Hänen merkittävimpiä oppilaitaan olivat Mateo Cerezo, Cabezalero, Donoso, Ledesma y Sotomayor. Hän kuoli Madridissa. Carreño de Miranda oli ylhäistä syntyperää, joten hän ymmärsi hovin toimintaa ja psykologiaa paremmin kuin häntä edeltäneet hovimaalarit, ja näin hänen maalaamansa Espanjan kuninkaallisen perheen muotokuvat olivat aivan uudenlaista dokumentointia. Hänen maalauksensa ovat lähinnä kuninkaallisen perheen ja hovin muotokuvia, joskin hän teki uransa alkuvaiheissa muutamia lähinnä kirkon tilaamia alttaritauluja. == Lähteet== * ==Aiheesta muualla== * Catholic Encyclopedia, artikkeli * Artehistoria Luokka:Espanjalaiset taidemaalarit Luokka:Vuonna 1614 syntyneet Luokka:Vuonna 1685 kuolleet Luokka:Barokkitaiteilijat
Preboreaalin kylmä heilahdus

Preboreaalin kylmä heilahdus () oli kylmeneminen jääkauden jälkeisessä hyvin viileässä preboreaalisessa ilmastossaBurroughs 2007, s. 241. Tämä tilapäinen kylmeneminen tapahtui 11 300–11 150 vuotta sitten. Muitakin kylmiä heilahduksia oli juuri alkaneen holoseenikauden alussa. Tutkimuksissa on havaittu yhteyksiä preboreaalin kylmän heilahduksen ja Euroopassa tapahtuneiden ilmastonmuutosten välillä; läntisessä Keski-Euroopassa oli ajanjakson aikana kosteampi ilmasto ja pohjoisen Italian sisämaassa kuivempi ilmasto. Suomeen syntyivät jäätikön sektorin vetäytymisen pysähtyessä Sisä- Suomen reunamuodostumat 11000–10900 kalenterivuotta sittenSuomen historian kartasto, Karttakeskus 2007, s. 11. Jään reuna oli silloin Jyväskylän tienoilla ja Lapissa Inarijärven pohjoispuolella. Noin 11400 vuotta sitten koivumetsien eteneminen kohti pohjoista pysähtyi laajoilla alueilla kuivaan, kylmään avoimen ruohomaaston vaiheeseen. 11250 kalenterivuotta sitten ilmasto vaihtui äkkiä kosteaanThe Preboreal climate reversal and a subsequent solar- forced climate shift van der Plicht Bas van Geel S. J. P. Bohncke Johanna A.A. Bos Maarten Blaauw A. O. M. Speranza Raimund Muscheler Svante Björck , JOURNAL OF QUATERNARY SCIENCE (2004) 19(3) 263–269 DOI:10.1002/jqs.835. 11 550 vuotta sitten ilmasto lämpeni jääkausilämpötilasta esiboreaalisessa lämpenemisessä, jota kutsutaan englanninkielisessä kirjallisuudessa nimellä PBW. 11 100 kalenterivuotta sitten oli Norjan Jostedalsbreen-jäätiköllä kylmä Jondal- tapahtuma 1, jota vastaa laajemmin PBC, esiboreaalinen jäähtyminen tai Misox. Sitten jäätikkö eteni taas Jondal-tapahtuma 2:ssa 10 550–10 450 vuotta sitten, ja taas tuli kylmä Erdalen-tapahtuma 10 000 vuotta sitten. == Katso myös == * Jääkausi * Jääkauden loppuvaihe * Holoseeni * Nuorempi dryas * Preboreaalikausi * 8200 vuoden takainen kylmä tapahtuma == Lähteet == #Early- Holocene climatic oscillations recorded by lake-level fluctuations in west- central Europe and in central Italy tutkimuksen tiivistelmä ScienceDirect- sivustolla #The Preboreal climate reversal and a subsequent solar-forced climate shift Journal of quaternary science === Viitteet === Luokka:Holoseeni Luokka:Jäätikkötiede Luokka:Ilmastohistoria
PBO

PBO (IUPAC: poly(p-fenyleeni-2,6-bentsobisoksatsoli)) on synteettinen kuitu, jota valmistetaan tuotenimellä Zylon. Tämän synteettisen polymeerin keksi ja kehitti Kaliforniassa toimiva SRI International 1980-luvulla. Nykyään sitä valmistaa japanilainen Toyobo Corporation. PBO:n vetolujuus on 5.8 GPa , mikä on 1,6 kertaa Kevlaria suurempi. Millimetrin vahvuinen kuitu kestää 80 kg painon katkeamatta. ==Lähteet== Luokka:Polymeerit Luokka:Kemialliset aineet
20 suosikkia – Itke vaan jos helpottaa

__NOTOC__ 20 suosikkia – Itke vaan jos helpottaa on vuonna 1997 julkaistu 20 suosikkia -sarjaan kuuluva Anita Hirvosen kokoelmalevy. == Kappaleet == # # # # # # # # # # # # # # # # # # # # ==Katso myös== * 20 suosikkia -sarjan muut albumit Luokka:Vuoden 1997 kokoelma-albumit Luokka:Anita Hirvosen albumit
Maailman valot

20 suosikkia – Maailman valot on vuonna 1997 julkaistu Pekka Himangan kokoelmalevy. == Kappaleet == # # # # # # # # # # # # # # # # # # # # == Katso myös == * 20 suosikkia -sarjan muut levyt Luokka:Vuoden 1997 kokoelma-albumit Luokka:Pekka Himangan albumit
Kihlautuneet

Kihlautuneet () on Alessandro Manzonin (1785–1873) pääteoksiin lukeutuva italiankielinen historiallinen romaani. Se kuuluu italialaisen kirjallisuuden klassikoihin, ja sen täydellinen versio julkaistiin vuonna 1842. Sen suomensi ensimmäisenä Jalmari Hahl 1909. Romaanista on tehty ooppera (Amilcare Ponchielli, 1856) ja useita elokuvaversioita. Kihlautuneet on tarina kahdesta rakastavaisesta 1600-luvun Milanossa. Sitä kuvataan ironiseksi, luonnekuvaukseltaan väkeväksi ja psykologisesti tarkkanäköiseksi. == Suomennokset == * * * ==Lähteet== == Aiheesta muualla == Luokka:Italialaiset romaanit Luokka:Vuoden 1842 kirjat Luokka:Lecco
Zygmunt Krasiński

Zygmunt Napoleon Krasiński (19. helmikuuta 1812 Pariisi – 23. helmikuuta 1859 Pariisi) oli puolalainen romantiikan ajan runoilija ja näytelmäkirjailija. Hän on yhdessä Adam Mickiewiczin ja Juliusz Słowackin kanssa yksi maan kansallisrunoilijoista, "kolmesta bardista". Krasińskin isä kreivi Vincenty Krasiński oli ensin kenraalina Napoleonin palveluksessa, sitten puolalainen senaattori ja myöhemmin Venäjän valtakunnanneuvoston jäsen. Äiti oli ruhtinatar Maria Radziwill. Krasiński joutui Varsovassa ylioppilaana ollessaan sisäiseen ristiriitaan, kun yleinen mielipide syyttä epäili hänen Venäjän hallitsijalle uskollista isäänsä puolalaisvastaisista aikeista. Hän siirtyi silloin ulkomaille. Lähestyvä heinäkuun vallankumous ja sosiaalinen kuohunta saivat nuoren Krasińskin pohtimaan eurooppalaisen sivistyksen ja yhteiskunnan perimmäisiä kysymyksiä. Tältä pohjalta ovat syntyneet Nieboska Komedya (1835, suom. Ei-jumalainen komedia) ja sen jatko Niedokończony poemat, 'Keskenjäänyt runoelma') sekä mahtava, vain näennäisesti kreikkalaisten ja roomalaisten välistä kansallis- ja sivistystaistelua kuvaava näytelmä Irydjon (1836). Krasińskin kansalliset ihanteet ja hänen surunsa Puolan kohtalosta saavat ilmaisunsa runoelmassa Przedświt ('Aamunsarastus', 1843) ja 'Tulevaisuuden virsissä' (Psalmy przyszlósci, 1845–1848). J. J. Mikkolan mukaan ajatusten syvyys, tunteiden jalous ja vilpittömyys sekä muodon kirkkaus sijoittavat Krasińskin Puolan suurimpien runoilijoiden joukkoon, ja hänen nimensä on mainittu Adam Mickiewiczin ja Juliusz Słowackin rinnalla. Krasińskin kootut teokset ilmestyivät Leipzigissa 1863. Krasińskin nimeä kantava kirjasto Biblioteka Ordynacji Krasińskich w Warszawie ('Varsovan Krasiński-kirjasto') on Puolan kansalliskirjasto.Krasiński-kirjasto, Tietosanakirja osa, 4, palsta 1476, Tietosanakirja Osakeyhtiö 1912 ==Suomennettu teos== *Ei-jumalainen komedia, puolan kielestä suomentanut Jalo Kalima. Helsinki: Otava 1909. == Lähteet == == Aiheesta muualla == Luokka:Puolalaiset runoilijat Luokka:Puolalaiset näytelmäkirjailijat Luokka:Vuonna 1812 syntyneet Luokka:Vuonna 1859 kuolleet Luokka:Romantiikan kirjailijat
I’m Alive

I’m Alive voi tarkoittaa seuraavia: *I’m Alive, Kelly Keagyn albumi *I’m Alive, Jackson Brownen albumi *"I’m Alive", Alice Cooperin kappale *”I’m Alive”, Céline Dionin kappale *”I’m Alive”, Electric Light Orchestran kappale *”I’m Alive”, Elhaida Danin kappale, Albanian edustaja Eurovision laulukilpailuissa 2015 *”I’m Alive”, Heather Novan kappale *”I’m Alive”, Disturbedin kappale *”I’m Alive”, Tommy James and the Shondellsin kappale *”I’m Alive”, 999:n kappale
Julian Grimau (20 suosikkia)

Julian Grimau on vuonna 1997 julkaistu 20 suosikkia -sarjaan kuuluva Tapio Heinosen kokoelmalevy. == Kappaleet == # # # # # # # # # # # # # # # # # # # # . Luokka:Vuoden 1997 kokoelma-albumit Luokka:Tapio Heinosen albumit
Sorsanmetsästys

20 suosikkia – Sorsanmetsästys on vuonna 2000 julkaistu Reino Helismaan kokoelmalevy. Albumi sisältää hänen levylle laulamiaan kupletteja. == Kappaleet == # Pigalle ja Montmartti (3:23) # Meksikon pikajuna 1 - Orient Express (2:58) # Onko sulla sellasta (2:58) # Seutulan polkka (2:59) # Synkkä yksipuhelu (3:07) # Jauhot suuhun (2:54) # Meksikon pikajuna 2 - Orient Express (3:01) # Sorsanmetsästys (3:25) # Daiga-daiga-duu - Diga Diga Doo (3:09) # Pojanpojan lättähattu (2:41) # Lautatarhan Rimadonna (3:20) # Helppo- Heikin Polkka (2:41) # Suutarin tyttären pihalla (2:59) # Kekkerit Mäkelän kanatarhassa (2:56) # Varmuuden vuoksi (3:07) # Balladi Villistä Lännestä (2:51) # Reilun pojan ralli (2:44) # Kulttuuria (2:34) # Souvaripoikia (2:42) # Tili-tuli-lauantaina (3:08) ==Katso myös== *20 suosikkia -sarjan muut levyt Luokka:Vuoden 2000 kokoelma-albumit Luokka:Suomalaiset iskelmäalbumit Luokka:Reino Helismaa
Räyhähenki muistelee – Kokoelma 1980–2000

Räyhähenki muistelee – Kokoelma 1980–2000 on Kauko Röyhkän järjestyksessään 9. kokoelmalevy, ja ensimmäinen tuplakokoelma. Se julkaistiin vuonna 2000. Kokoelma sisältää Röyhkän tunnetuimpia kappaleita nimensä mukaisesti vuosilta 1980–2000. == Kappaleet == ===CD 1=== # "Vihaiset miehet" # "Nivelet" # "Lauralle" # "Maa on voimaa" # "Paha maa" # "Talo meren rannalla" # "Iltapäivä Tainan kanssa" # "Mielummin vanha kuin aikuinen" # "Ennen olin kokonaan toinen" # "Ihmelapsen viimeiset hetket" # "Malagalainen" # "Paska kaupunki" # "Huutoa puistosta" # "Edgar Allan Poe" # "Bossanova" # "Steppaillen" # "Herra presidentti" ===CD 2=== # "Hän elää yksin" # "Pohjoinen taivas" # "Hipit vanhemmat" # "Nainen surupuvussa" # "Tuon sinulle Alfredo Garcian pään" # "Puiden alle" # "Rock'n'roll-klisee" # "Sinä olet tähti" # "Sinä teit sen taas, Marjaana" # "Hammerfest" # "Kevät" # "Herra Aurinko" # "Lapin poika" == Tekijät == * Kansi: Tommi Hänninen == Aiheesta muualla == * Mika Junna: Räyhähenki muistelee. Soundi 1–2/2000. Luokka:Vuoden 2000 kokoelma-albumit Luokka:Kauko Röyhkän albumit
Oscar Tengström

Oscar Tengström (ent. Oskari Tukiainen, 8. marraskuuta 1887 Helsinki - 18\. heinäkuuta 1960 Helsinki) oli suomalainen näyttelijä ja teatterinjohtaja. Hän oli naimisissa näyttelijä Eja Tengströmin kanssa. Helsingin suomalaisen lyseon jälkeen Tengström opiskeli aluksi Taideyhdistyksen piirustuskoulussa, kunnes ilmoittautui Svenska Teaternin oppilaskouluun 1910. Kahden vuoden kuluttua hän sai kiinnityksen Svenskaniin, jossa hän teki myös operettirooleja. Vuonna 1921 hän siirtyi Helsingin operettiteatterin johdosta Åbo Svenska Teateriin ja nimitettiin 1926 sen johtajaksi. Turun-vuosien jälkeen hän siirtyi takaisin Svenskaniin Helsinkiin. Vuonna 1940 Tengström perusti vaimonsa Ejan kanssa Lilla Teaternin, ammattiteatterin jonka johdossa toimi vuoteen 1955. Tengström on näytellyt myös noin kymmenessä elokuvassa, joista tunnetuimmat lienevät Wilho Ilmarin Seitsemän veljestä (1939), jossa hän esitti rovastia ja T.J. Särkän Kulkurin valssi (1941), jossa hän näytteli Helenan (Ansa Ikonen) isää. Tengström kuului myös Teuvo Tulion elokuvien vakiokaartiin.Rytkönen, Sisko 6.4.2014. Ennen elokuvanäyttelijäuraansa Tengström myös ohjasi yhden elokuvan. Kyllä kaikki selviää (myös nimellä Öinen seikkailu Degerössä eli Kaikki kyllä järjestyy) on vuonna 1926 valmistunut suomalainen mykkäelokuva. Tengströmille myönnettiin Pro Finlandia -tunnustus vuonna 1952. Hän kuoli vuonna 1960. ==Lähteet== Luokka:Suomalaiset näyttelijät Luokka:Suomalaiset teatterinjohtajat Luokka:Pro Finlandia -palkitut Luokka:Vuonna 1887 syntyneet Luokka:Vuonna 1960 kuolleet
Sinä

Sinä on persoonapronomini, joka on yksikön persoona ja viittaa puheen kohteeseen. Useissa kielissä on aina käytettävä sinä-pronominia, kun halutaan ilmaista, että lauseen tekijänä on yksikön toinen persoona. Esimerkiksi kuitenkin espanjan, italian, suomen ja venäjän kielessä sinä-pronominin käyttö ei ole välttämätöntä vaan persoonapääte riittää ilmaisemaan yksikön toisen persoonan. Vieraille henkilöille puhuttaessa sinä-sanan sijasta saatetaan käyttää sanaa te ja sen mukaisia monikon toisen persoonan verbimuotoja. Tätä tapaa sanotaan teitittelyksi, sinä-sanan käyttöä taas sinutteluksi. == Taivutuksia == Sijamuoto Persoonapronominien taivutus nominatiivi sinä akkusatiivi sinut genetiivi sinun partitiivi sinua essiivi sinuna translatiivi sinuksi inessiivi sinussa elatiivi sinusta illatiivi sinuun adessiivi sinulla ablatiivi sinulta allatiivi sinulle Abessiivi sinutta == Lähteet == Luokka:Pronominit
Otto E. A. Hjelt

Otto Edvard August Hjelt (18. huhtikuuta 1823 Turku – 13. kesäkuuta 1913 Helsinki) oli suomalainen lääkäri, professori ja arkkiatri. Otto August Hjeltin vanhemmat olivat kirjanpainon omistaja ja kustantaja Christian Ludvig Hjelt sekä Hedvig Lovisa Chytraeus. Hän solmi avioliiton vuonna 1850 Yolanda Aurora Thunebergin kanssa. Otto August Hjelt teki monipuolisen ja loistavan akateemisen elämäntyön. Hän valmistui ylioppilaaksi vuonna 1839 ja filosofian kandidaatiksi ja maisteriksi vuonna 1844. Filosofian lisensiaatiksi hän valmistui 1846 ja väitteli filosofian tohtoriksi 1847. Myöhemmin hän valmistui vielä lääketieteen kandidaatiksi 1852, lääketieteen lisensiaatiksi 1855 ja väitteli lääketieteen ja kirurgian tohtoriksi vuonna 1860. Aikakaudella olivat opintomatkat tärkeitä akateemisen yksilön kehitykselle, ja niitä Hjelt teki sekä Skandinaviaan että myös Keski-Eurooppaan. Hän toimi Helsingin yliopiston anatomian dosenttina 1852–1856, anatomian prosektorina 1856–1860, patologisen anatomian professorina 1860–1885 ja tämän ohessa myös lääketieteen tiedekunnan dekaanina 1883–1884 ja Helsingin yliopiston vararehtorina 1881–1882. Tieteellisen uransa ohella Otto Hjelt toimi myös Helsingin Diakonissalaitoksen ensimmäisenä ylilääkärinä. Hänet nimitettiin arkkiatriksi vuonna 1885. Hän sai Uppsalan yliopiston kunniatohtorin arvon vuonna 1907. Otto E. A. Hjeltin poikia olivat kemisti ja senaattori Edvard Hjelt, tilastomies ja sosiaalipoliitikko August Hjelt, teologi Arthur Hjelt ja pankinjohtaja Otto Hjelt. Hänen veljenpoikansa oli kasvitieteilijä Hjalmar Hjelt.Otavan iso tietosanakirja, osa 3, palstat 792 ja 793. Helsinki: Otava, 1962. ==Julkaisut== *Den patologiskanatomiska inrättningen vid det finska, universitetet 1859–71, 1871, jatko-osa 1881. *Ofversigt af ettusen liköppningar. 1872. *Bidrag till sundhetslagstiftningen i Finland I–II. 1873 ja 1875. *Die Verbreitung der venerischen Krankheiten in Finnland. 1874. *Finlands medicinalförvaltning. 1882. *Carl von Linné som läkare. 1777 (myös saksaksi), uusi laitos 1907. *Finska Läkaresälskapet 1835–1885. 1885. *Svenska och finska medicinalverkets historia 1663–1812. I–III 1891–1893. *Naturalhistoriens studium, vid Åbo universitet. 1896. *Finlands medicinska bibliografi 1640–1900. 1905. *Det finska universitets disputations- och programlitteratur 1700–1908. 1909. *Sveriges biologiska disputations- och programlitteratur 1700–1910. 1911. ==Lähteet== == Aiheesta muualla == * * Mappes, Timo: F. W. Schiek: Mikroskop von Prof. Otto Edward August Hjelt. Luokka:Suomalaiset professorit Luokka:Keisarillisen Aleksanterin-Yliopiston professorit Luokka:Arkkiatrit Luokka:Suomalaiset lääkärit Luokka:Vuonna 1823 syntyneet Luokka:Vuonna 1913 kuolleet
Pohjoinen taivas Osa 2

Pohjoinen taivas Osa 2 on Kauko Röyhkän järjestyksessään 10. kokoelmalevy. Se julkaistiin vuonna 2000. Kokoelma on jatkoa vuonna 1997 julkaistulle Pohjoinen taivas -kokoelmalle. == Kappaleet == Säv. ja san. Kauko Röyhkä, paitsi 12-säv. Kauko Röyhkä / Petri Saarela, san. Kauko Röyhkä, 15-säv. ja san. Kevin Coyne, suom. san. Kauko Röyhkä, 16-säv. ja san. Kari Peitsamo. Kaikki sovitukset Kling / Röyhkä / Vaahtera / Vikkula. # "Helena" # "Rauno rokkaa" # "Nuo keskellä olevat" # "Mun täytyy elää tällaisena" # "Jos" # "Pyhä kaupunki" # "Mikä sä oot arvosteleen mua?" # "Mies jolla on maine" # "Sanat" # "Suuren isän idioottipoika" # "Hospodar jouluna" # "Silvia" # "Mun pitää siivota mun akti" # "Lauantai-ilta" # "Kanerva" # "Täytyy mennä Viikiin" # "Mainostaulujen taakse" # "Lilith" == Tekijät == * Kansi: Antti Heikkinen / neo-geo Luokka:Vuoden 2000 kokoelma-albumit Luokka:Kauko Röyhkän albumit